Engelse afrigters kry nou 30% minder | Netwerk24
Engelse afrigters kry nou 30% minder
07 April 2020 17:31
Gareth Southgate, afrigter van Engeland se mansokkerspan.Foto: Getty Images
Southgate verdien £3 miljoen per jaar en Neville £300 000. Hulle tel onder die Engelse Sokkervereniging (FA), die beheerliggaam van Engelse sokker, se hoogs betaalde werknemers.
Volgens die FA sal ander werknemers wat meer as £50 000 per jaar verdien, tydelik 7,5% minder kry. Senior bestuurslede het ingestem op ’n vermindering van 15%.
Mark Bullingham, uitvoerende hoof van die FA, sê dis “uitdagende tye” en dit was “moeilike” besluite.
Volgens hom kan Engeland deur die uitstel van internasionale wedstryde, FA Cup-wedstryde en geen huur van hul nasionale stadion, Wembley nie, ’n verlies van sowat £100 miljoen ly.
Bullingham verdien sowat £400 000 per jaar.
“Soos ander sportliggame, neem ons tans ons finansiële model onder oë,” sê hy.
Ons wil die regte stappe doen om die FA en sy werknemers in hierdie onsekere tye te beskerm.
“Ons wil die regte stappe doen om die FA en sy werknemers in hierdie onsekere tye te beskerm.”
* Drie Premierliga-afrigters – (West Ham se David Moyes, Bournemouth se Eddie Howe en Brighton se Graham Potter) – het reeds gesê hulle sal ’n kleiner salaris aanvaar.
Steven Gerrard. Foto: Getty Images
* Intussen het Steven Gerrard, afrigter van die Skotse span Rangers, gesê dit was vir die spelers, direkteure en personeel ’n “maklike” besluit om te aanvaar dat hulle vir drie maande nié ’n salaris gaan kry nie.
“Die spelers, direkteure en personeel het goeie leierskap gewys en verantwoordelikheid geneem,” sê Gerrard, ’n gewese kaptein van Engeland en Liverpool.
“Dit is in dié moeilike tye belangrik dat niemand finansieel voor ’n afgrond staan nie. Ongeag mense se rol by die klub, moet hulle gerespekteer word. Ons het gewys dat ons saamstaan.”’
Rangers sê van sy werknemers is gedwing om verlof te neem, maar sal deur ondersteuning van die klub aanhou om hul volle salarisse te verdien.
“Senior spelers en personeel wou elke Rangers-werknemer teen moeilike finansiële tye beskerm. Hulle het dit vrywillig gedoen,” sê Rangers in ’n nuusverklaring. – Reuters, BBC
Meer oor: Gareth Southgate | Steven Gerrard | Engeland | Covid-19 | Sokker | Afrigters | Koronavirus | Premierliga
Stephen Nell: SA se spelers sal móét opoffer
Rugbybaas se salaris met 50% gesny